Chaeyoung

Si Son Chae-young (Kinoreano: 손채영; natawo Abril 23, 1999), labing nailhan isip Chaeyoung, mao ang usa ka mag-aawit ug magrararap gikan didto sa Habagatang Korea ug sakop siya sa Twice, nga gimulahan ubos sa JYP Entertainment niadtong 2015.

Kinabuhi

Sayo nga kinabuhi
Natawo si Chaeyoung sa Seoul, Habagatang Korea niadtong Abril 23, 1999.  Mikuha siya og klase sa arte sa pasundayag sukad pa sa pagkabata ug nag-modelo alang sa usa ka magasin sa mga bata. Nakahukom si Chaeyoung nga ganahan niyang mahimong mag-aawit sa wala pa moapil sa JYP Entertainment ug mikuha og mga leksyon sa sayaw sulod sa kapin sa usa ka tuig.

Kaugalingong kinabuhi
Mituon si Chaeyoung sa Hanlim Multi Art School kauban ang kaubang sakop sa Twice nga si Tzuyu, nakatapos niadtong 2019. Niadtong 2020, nabuking ang iyahang numero sa telepono ni Chaeyoung sa social media; mipagawas og pamahayag ang JYP Entertainment bahin sa maong insidente, ug diretsong mitubag si Chaeyoung sa Instagram page sa Twice.

Binuhatan

Sinugdanan
14 ka tuig lamang si Chaeyoung sa dihang una siyang nag-awtisyon alang sa JYP Entertainment  isip usa ka binansay, miapil human makapasar sa duha ka hugna sa awtisyon. Usa siya ka mag-aawit sa sinugdan apan misugod sa pag-rap sa wala madugay pagkahuman sa iyang pagbansay. Sa wala pa ilusad ang Twice, mipakita siya sa mga music video alang sa Got7 ug Miss A.

2015–kasamtangan
Miapil si Chaeyoung sa Sixteen niadtong 2015, usa ka kompetisyon sa telebisyon. Usa siya sa siyam ka malampusong partisipante, ug miapil sa bag-ong nahulma nga babayeng pundok nga Twice isip usa sa mga rapera ug mga mag-aawit niini. Niadtong Oktubre 20, 2015, opisyal siyang nahimong sakop sa Twice uban ang pagpagula sa ilahang extended play (EP) nga The Story Begins ug ang nangunang singgol niini mao ang "Like Ooh-Ahh".

Si Chaeyoung nahimong unang sakop sa pundok nga nakadawat og mga kredito sa pagsulat sa dihang misulat siya og rap verse alang sa bersyon sa Twice nga “Precious Love” ni J. Y. Park isip kabahin sa ilahang EP nga Page Two, nga migula niadtong Abril 25, 2016. Sukad niadto, miapil si Chaeyoung sa pagsulat og mga liriko alang sa daghang mga awit sa Twice. Alang sa ilahang ikaduhang album nga istudyo (Hinapon) nga &Twice, miapil si Chaeyoung sa pag-kompose sa awit nga "How U Doin" sa unang higayon, ug nakahimo kaniya og unang sakop nga mihimo niini. Gidisenyo usab niya ang kutohang edisyon nga album cover alang sa Page Two ug tulo ka lain-laing parisan sa sapatos nga SPRIS. Gipagula ni Chaeyoung ang kaugalingong bersyon sa "Alone" sa Cheeze.

Diskograpiya

Mga kredito sa pagsulat sa awit 
Ang tanan nga mga kredito sa awit gipahiangay gikan sa database sa Korea Music Copyright Association gawas kon gipahayag kondili.

Pilimograpiya

Mga pasundayag sa telebisyon

Hosting

Mga pakisayran

Mga sumpay sa gawas
 
Mga tawo sa Habagatang Koreya
Mga mag-aawit
Mga natawo sa 1999
Mga natawo sa Abril 23
Mga miyembro sa Twice